Morfydd Llwyn Owen

Cantores, pianydd a chyfansoddwraig o Gymru oedd Morfydd Llwyn Owen (1 Hydref 1891 – 7 Medi 1918). Cafodd ei geni yn Nhrefforest, Sir Forgannwg.

Dyddiau cynnar
Roedd yn ferch gerddorol yn gynnar iawn yn ei hoes a phan oedd yn 16 oed dechreuodd astudio'r piano a chyfansoddi gyda David Evans. Mynychodd Ysgol Ganolradd Pontypridd cyn cael ei derbyn i Brifysgol Caerdydd, gan ennill ysgoloriaeth gerddorol "Caradog" 1909-12 a graddio mewn cerddoriaeth yn 1912.Y Bywgraffiadur Cymreig Arlein; Llyfrgell Genedlaethol Cymru; adalwyd 6 Chwefror 2017.

Symudodd i Lundain i astudio dan Frederick Corder yn yr Academi Frenhinol ar ennill ysgoloriaeth Goring Thomas, 1913-7 gan ennill clod a nifer o wobrwyon am ganu a chyfansoddi.

Priododd y seiciatrydd Ernest Jones ar 6 Chwefror 1917, sef bywgraffydd swyddogol a chyfaill Sigmund Freud.Hafina Clwyd, Rhywbeth Bob Dydd (Gwasg Carreg Gwalch, 2008)

Cerddoriaeth
Ymysg ei chyfansoddiadau ceir gweithiau i gerddorfau, corau, unawdau piano a cheir ymdeimlad personol drwy lawer o'i gwaith.

Seiliodd lawer o'i gwaith ar ganeuon gwerin a llenyddiaeth Cymru. Ymhlith ei chyfansoddiadau mwyaf nodedig y mae Gweddi Pechadur, To our Lady of Sorrows a Slumber Song of the Madonna ac yn enghreifftiau o'i hathrylith; mae'r tair, a'r dôn gynulleidfaol 'William' wedi ennill eu plwyf yng Nghymru ers blynyddoedd.

Teledu
Bu pennod ar hanes bywyd Morfydd Llwyn Owen ar S4C wedi ei chyflwyno gan Ffion Hague fel rhan o'r gyfres, Mamwlad ar ddarlledwyd yn 2016.https://www.bbc.co.uk/programmes/p03l91h9 Gwnaed rhaglen drama ddogfen arni yn 2003.https://www.bbc.co.uk/programmes/p06jf0cg Cafwyd rhaglen arall arni yn 2018.https://twitter.com/s4c/status/1073559846308454400

Cyfeiriadau

Dolenni allanol
Tudalen Tŷ Cerdd 

Categori:Cyfansoddwyr clasurol o Gymru
Categori:Cantorion benywaidd o Gymru
Categori:Genedigaethau 1891
Categori:Marwolaethau 1918
Categori:Merched y 19eg ganrif o Gymru
Categori:Merched yr 20fed ganrif o Gymru